4. การประกอบธุรกิจของแต่ละสายผลิตภัณฑ์

4.1 ธุรกิจการบำบัดและกำจัดของเสียจากอุตสาหกรรม

ธุรกิจหลักของบริษัทฯ
เป็นการให้บริการบำบัดและกำจัดของเสียจากอุตสาหกรรมทั้งที่เป็นอันตรายและไม่เป็นอันตราย
ซึ่งรวมถึงการให้บริการจัดเก็บ รวบรวม และขนส่งกากของเสียเพื่อนำไปบำบัดหรือกำจัด บริษัทฯ
มีศูนย์บริการกำจัดกากอุตสาหกรรม ได้แก่ ศูนย์บริการกำจัดกากอุตสาหกรรมแสมดำ
/ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี (“ศูนย์แสมดำ”)
และศูนย์บริการกำจัดกากอุตสาหกรรมมาบตาพุด (“ศูนย์มาบตาพุด”)

4.1.1 ลักษณะการให้บริการ

(1) ห้องปฎิบัติการวิเคราะห์ (Laboratory Analysis)

บริษัทฯ
ได้ให้บริการตรวจวิเคราะห์คุณสมบัติของเสียโดยเก็บจากตัวอย่างของเสียจากโรงงานลูกค้ามาทำการตรวจวิเคราะห์ในห้องปฎิบัติการวิเคราะห์
เพื่อหาคุณสมบัติและวิธีการบำบัดและกำจัดมลพิษที่มีอยู่ทั้งที่เป็นอันตรายหรือไม่เป็นอันตรายโดยวิเคราะห์ทั้งกายภาพและเคมี
รวมทั้งควบคุมการปฎิบัติงานของหน่วยปฎิบัติการของศูนย์บำบัดและกำจัดกากของบริษัทฯ
เพื่อจัดการบำบัดและกำจัดอย่างถูกต้องไม่ส่งผลกระทบต่อสิ่งแวดล้อม
อาชีวอนามัยและความปลอดภัยของชุมชน ทั้งนี้ห้องปฎิบัติการวิเคราะห์ของบริษัทฯ
ได้ขึ้นทะเบียนกับกรมโรงงานอุตสาหกรรมอย่างถูกต้องและได้มาตรฐาน

(2) ระบบบำบัดน้ำเสีย (Wastewater Treatment System)
เป็นการบำบัดน้ำเสียหรือกากตะกอนที่เป็นของเหลวที่เกิดจากโรงงานชุบโลหะ โรงงานฟอกย้อม
และโรงงานอุตสาหกรรมอื่นๆ โดยนำเอาน้ำเสียผ่านกระบวนการบำบัดด้วยวิธีเคมี-ฟิสิกส์และชีวภาพ
จนกว่าจะได้เกณฑ์มาตรฐานตามที่กรมโรงงานอุตสาหกรรมกำหนดไว้
ส่วนกากตะกอนที่เกิดจากการบำบัดจะถูกนำไปปรับเสถียรและฝังกลบ

(3) ระบบปรับเสถียร (Stabilization System) เป็นการทำลายฤทธิ์กากของเสียที่เป็นพิษ
แล้วเปลี่ยนให้สารที่ผ่านการทำลายพิษแล้วกลายสภาพเป็นของแข็ง
วัตถุประสงค์คือทำให้เกิดการยึดเกาะทางเคมีของสารพิษที่เป็นองค์ประกอบอยู่ในกากของเสีย
เพื่อยับยั้งการแพร่กระจายไปสู่สิ่งแวดล้อม
และยังเป็นการเปลี่ยนแปลงคุณสมบัติทางฟิสิกส์ของเสียเพื่อทำให้ง่ายต่อการจัดเก็บและฝังกลบ
โดยของเสียที่ผ่านกระบวนการปรับเสถียรแล้วจะถูกนำไปฝังกลบต่อไป

(4) ระบบฝังกลบ (Secure Landfill System)
ใช้สำหรับฝังกลบของเสียจากอุตสาหกรรมที่ไม่เป็นอันตรายและของเสียอันตรายที่ผ่านกระบวนการปรับเสถียรและทำให้เป็นของแข็ง
ในการก่อสร้างหลุมฝังกลบบริษัทฯได้นำเทคโนโลยีที่ใช้สำหรับการฝังกลบกากของเสียอันตราย
โดยออกแบบให้เป็นหลุมฝังกลบอย่างปลอดภัยซึ่งสามารถป้องกันมิให้น้ำและกากของเสียที่อยู่ในหลุมสามารถซึมออกไปสู่ภายนอกได้
หลุมฝังกลบอย่างปลอดภัยนี้จะแตกต่างกับหลุมฝังกลบขยะมูลฝอยทั่วไป
พื้นของหลุมฝังกลบอย่างปลอดภัยจะถูกบดอัดด้วยดินเหนียวจนกระทั่งมีอัตราการซึมผ่านของน้ำเท่ากับ
1x10⁻⁷ ซม./วินาที และปูด้วยวัสดุกันซึมประเภทต่างๆ ถึงแปดชั้น 
ก่อนที่จะนำกากของเสียไปฝังกลบ และเมื่อหลุมฝังกลบเต็มพื้นที่แล้วจะทำการปิดหลุมด้วยดินอัดแน่น
ตามด้วยปูแผ่นยางหรือแผ่นพลาสติกสังเคราะห์ทับด้วยดินอีกชั้น
จากนั้นจะปลูกพืชต้นไม้คลุมหลุมเพื่อลดการชะล้างพังทลายของหน้าดิน 
นอกจากนั้นด้านบนของหลุมฝังกลบจะต้องมีท่อระบายอากาศเพื่อระบายก๊าซที่เกิดขึ้นภายในออกสู่ภายนอก
ด้านข้างของหลุมฝังกลบจะมีบ่อสังเกตการณ์การรั่วไหลออกสู่ภายนอกสองด้าน
โดยต้องทำการเก็บตัวอย่างน้ำในบ่อสังเกตการณ์ทั้งสองบ่อมาตรวจสอบปริมาณสารปนเปื้อนอย่างสม่ำเสมอ
โดยหลุมฝังกลบของบริษัทฯ ตั้งอยู่ที่ศูนย์วิจัยและพัฒนาเพื่อการอนุรักษ์สิ่งแวดล้อม จังหวัดราชบุรี
บนพื้นที่ประมาณ 500 ไร่

(5) ระบบเชื้อเพลิงผสม (Fuel Blending System)
เป็นการนำประโยชน์จากของเสียที่มีค่าความร้อนมาใช้
โดยนำไปผ่านระบบผสมกากเชื้อเพลิงเพื่อได้เชื้อเพลิงทดแทนที่สามารถนำไปใช้เป็นพลังงานทดแทนให้แก่กระบวนการผลิตที่ต้องใช้เชื้อเพลิงในการให้ความร้อนสูงโดยไม่ก่อให้เกิดอันตรายต่อสิ่งแวดล้อม

(6) ระบบการขนส่ง เป็นการให้บริการจัดเก็บและขนส่งกากของเสีย บริษัทฯ
ใช้ยานพาหนะที่ได้รับการออกแบบสำหรับการบรรทุกกากของเสียประเภทต่างๆ โดยเฉพาะ
ยานพาหนะทุกคันจะมีผ้าใบปิดคลุมมิดชิดตามมาตรฐานการขนส่ง
นอกจากนี้พนักงานขับรถทุกคนได้ผ่านการฝึกอบรมด้านความปลอดภัย และได้รับใบอนุญาตประเภท 4
จากกรมการขนส่งทางบก มีระบบการควบคุมการขนส่งด้วยใบกำกับการขนส่ง (Manifest)
ซึ่งได้รับความเห็นชอบจากกรมโรงงานอุตสาหกรรม และการนิคมอุตสาหกรรมแห่งประเทศไทย
มีการใช้ระบบ GPS (Global Position System)
รวมทั้งการใช้เครื่องบันทึกข้อมูลพฤติกรรมการใช้รถ (Black Box) ในการบันทึกข้อมูลต่างๆ
เกี่ยวกับการเดินรถ เช่น ความเร็ว ระยะทาง ระยะเวลาที่ใช้เดินทางของคนขับรถ
เพื่อควบคุมให้การขนส่งเป็นไปอย่างมีประสิทธิภาพและมีความปลอดภัยสูงสุดตั้งแต่ต้นทางไปจนถึงปลายทาง

ปัจจุบันบริษัทฯ มีศูนย์กำจัดกากอุตสาหกรรม 2 แห่ง คือศูนย์แสมดำ ตั้งอยู่ที่เขตบางขุนเทียน
กรุงเทพมหานคร โดยบริษัทฯ ได้เช่าและได้รับสิทธิในการดำเนินงานจากกรมโรงงานอุตสาหกรรม
กระทรวงอุตสาหกรรม ตามสัญญาเช่าและให้ใช้สิทธิศูนย์บริการกำจัดกากอุตสาหกรรมแสมดำ
และศูนย์วิจัยและพัฒนาเพื่อ

การอนุรักษ์สิ่งแวดล้อม จังหวัดราชบุรี ตั้งแต่เมื่อวันที่ 1 ตุลาคม 2539 มีระยะเวลาการเช่า 10 ปี
และได้รับการต่ออายุสัญญาเช่าให้ขยายระยะเวลาออกไปอีก 10 ปี เริ่มตั้งแต่วันที่ 1 ตุลาคม 2549
จนถึงวันที่ 30 กันยายน 2559

บริษัทฯ ได้รับใบอนุญาตประกอบกิจการโรงงานลำดับที่ 101 โรงงานปรับคุณภาพของเสียรวม
ลำดับที่ 105 การคัดแยกหรือฝังกลบวัสดุที่ไม่ใช้แล้ว และ ลำดับที่ 106
การนำของเสียกลับมาใช้ประโยชน์ใหม่โดยผ่านกรรมวิธีการผลิตทางอุตสาหกรรม
การดำเนินงานของศูนย์แสมดำจะอยู่ภายใต้การกำกับดูแลของกรมโรงงานอุตสาหกรรม โดยมี

คณะที่ปรึกษาตรวจสอบผลการดำเนินงาน ซึ่งในปัจจุบันคือศูนย์วิศวกรรมพลังงานและสิ่งแวดล้อม
(บางเขน) มหาวิทยาลัยเกษตรศาสตร์ ทำหน้าที่ควบคุมคุณภาพ และการจัดการของเสียอุตสาหกรรม
เพื่อให้การดำเนินงานเป็นไปอย่างมีประสิทธิภาพ
โดยคณะที่ปรึกษาตรวจสอบผลการดำเนินงานจะจัดทำรายงานผลการตรวจสอบส่งให้แก่บริษัทฯ
และกรมโรงงานอุตสาหกรรมเป็นประจำทุกเดือน

ศูนย์มาบตาพุดตั้งอยู่ในนิคมอุตสาหกรรมมาบตาพุด จังหวัดระยอง บนที่ดินแปลง R26 และ

R27 มีเนื้อที่ประมาณ 62.5 ไร่ ได้รับใบอนุญาตประกอบกิจการโรงงานลำดับที่ 101
โรงงานปรับคุณภาพของเสียรวม และส่วนขยายบนที่ดินแปลง S8-S10 มีเนื้อที่ประมาณ 29 ไร่ 1
งาน 82 ตารางวา ได้รับใบอนุญาตประกอบกิจการโรงงานลำดับที่ 105
ฝังกลบกากของเสียอุตสาหกรรม

4.1.2 การตลาดและภาวะการณ์แข่งขันของธุรกิจการบำบัดและกำจัดของเสียจากอุตสาหกรรม

สำหรับธุรกิจการบำบัดและกำจัดของเสียจากอุตสาหกรรม ได้ถูกกำหนดตามประกาศกระทรวง

วิทยาศาสตร์ เทคโนโลยีและสิ่งแวดล้อม
เรื่องประเภทและขนาดของโครงการหรือกิจการของส่วนราชการ รัฐวิสาหกิจ หรือเอกชน
ที่ต้องจัดทำรายงานการวิเคราะห์ผลกระทบสิ่งแวดล้อม ฉบับที่ 3 (พ.ศ.2539) ลงวันที่ 22
มกราคม 2539
กำหนดให้โรงงานปรับคุณภาพของเสียรวมหรือวัสดุที่ไม่ใช้แล้วตามกฎหมายว่าด้วยโรงงานต้องจัดทำรายงานการวิเคราะห์ผลกระทบสิ่งแวดล้อม
ในขั้นตอนขออนุญาตจัดตั้งโรงงานเพื่อนำเสนอขอความเห็นชอบต่อสำนักงานนโยบายและแผนทรัพยากรธรรมชาติและสิ่งแวดล้อม
โดยประเภทโรงงานที่สามารถให้บริการกำจัดของเสียทั้งที่เป็นอันตรายและไม่เป็นอันตรายปัจจุบันมี
3 ประเภท ได้แก่ โรงงานลำดับที่ 101 โรงงานปรับสภาพของเสียรวม โรงงานลำดับที่ 105
โรงงานคัดแยกและ/หรือฝังกลบของเสีย และโรงงานลำดับที่ 106
โรงงานนำของเสียมาใช้ประโยชน์ใหม่ (Recycle)
และทำให้ผู้ประกอบกิจการบำบัดและกำจัดกากอุตสาหกรรมที่ได้รับใบอนุญาตอย่างถูกต้อง
สามารถแยกออกเป็นกลุ่มหลักๆ ได้ดังนี้

กลุ่มกำจัดกากโดยการฝังกลบ โดยนำกากของเสียไปปรับเสถียร ทำให้เป็นของแข็งและนำไป

ฝังกลบตามวิธีที่ถูกต้องตามหลักวิชาการที่ได้กำหนดในรายงานการวิเคราะห์ผลกระทบสิ่งแวดล้อม

กลุ่มกำจัดกากโดยการเผาในเตาอุณหภูมิสูง
บริษัทที่ได้รับอนุญาตประกอบกิจการในกลุ่มนี้ส่วนใหญ่เป็นกลุ่มโรงงานปูนซีเมนต์
อย่างไรก็ดีปัจจุบันโรงงานปูนซีเมนต์ถูกกำหนดให้สามารถรับกากไปเผาเพื่อใช้เป็นวัตถุดิบทดแทน
หรือเชื้อเพลิงทดแทนเท่านั้น ทำให้การแข่งขันในกลุ่มดังกล่าวลดน้อยลง

กลุ่มที่นำของเสียมาใช้ประโยชน์ใหม่
ปัจจุบันมีผู้ประกอบกิจการที่ได้รับใบอนุญาตเพื่อนำของเสียมาใช้ประโยชน์ใหม่เป็นจำนวนมาก

เพื่อให้บริษัทฯ สามารถแข่งขันในตลาดการกำจัดกากอุตสาหกรรมได้ บริษัทฯ
จึงมีการพัฒนาเปลี่ยนแปลงนโยบายในหลายๆ ด้าน เพื่อให้สอดคลองกับสถานการณ์
และให้สามารถแข่งขันกับบริษัทคู่แข่งได้อย่างมีประสิทธิภาพ โดยนโยบายด้านการตลาดที่สำคัญๆ
มีรายละเอียดดังนี้

(1) นโยบายทางการตลาด

1) การพัฒนาตลาด

บริษัทฯยังคงให้ความสำคัญต่อการพัฒนาผลิตภัณฑ์ใหม่
โดยเน้นด้านการเสาะแสวงหาเทคโนโลยีใหม่เพื่อนำมาใช้กับธุรกิจ
การให้ความสำคัญต่อหน่วยงานเน้นวิจัยและพัฒนา (R&D)

2) การมุ่งเน้นตลาด

บริษัทฯยังคงไว้ซึ่งหลักวิธีการที่ถูกต้องของการให้บริการที่ได้มาตรฐาน
ยังคงรักษาคุณภาพและภาพลักษณ์ที่ดี สร้างความเชื่อมั่นให้ลูกค้า
และธำรงรักษาความสัมพันธ์ที่ดีกับลูกค้าปัจจุบัน
ในขณะเดียวกันบริษัทฯยังต้องสร้างฐานลูกค้าใหม่เพิ่มขึ้น
ซึ่งบริษัทฯเชื่อมั่นว่าด้วยมาตรฐานและคุณภาพของการให้บริการที่บริษัทฯได้รับการยอมรับจากภาครัฐและเอกชนในวงการ
จะเป็นสิ่งกระตุ้นให้เกิดลูกค้ารายใหม่ ที่ต้องการปฎิบัติตามกฎระเบียบและรักษ์สิ่งแวดล้อม

3) รักษามาตรฐาน

บริษัทฯให้ความสำคัญต่อการรักษามาตรฐานการบำบัดและกำจัดอย่างถูกต้องตามหลักวิชาการอย่างเคร่งครัด
ภายใต้ระบบคุณภาพมาตรฐานสากล ISO 9001, ISO 14001 และ มอก.& OHSAS 18001
ที่จะใช้สร้างความพึงพอใจสูงสุดแก่ลูกค้า

(2) ภาวะการณ์แข่งขัน

เหตุการณ์ลักลอบทิ้งกากอุตสาหกรรมและน้ำเสียซึ่งตกเป็นข่าวครึกโครมในช่วงปีที่ผ่านมา
เป็นการสะท้อนให้เห็นปัญหาว่า
สถานการณ์การลักลอบทิ้งกากอุตสาหกรรมและการปล่อยน้ำเสียออกสู่ที่สาธารณะนับวัน

จะทวีความรุนแรงมากขึ้น สาเหตุจากผู้ประกอบการที่ขาดความรับผิดชอบ
หรือต้องการลดต้นทุนค่าใช้จ่าย โดยไม่คำนึงถึงผลกระทบต่อสิ่งแวดล้อมที่จะตามมา บริษัทฯ
ต้องเผชิญกับสภาวะการณ์แข่งขันกับคู่แข่งที่มีต้นทุนต่ำกว่า

เนื่องจากบริษัทฯ เน้นเรื่องคุณภาพของการให้บริการย่อมมีต้นทุนที่สูงกว่า
มีกฎหมายในการตรวจสอบควบคุมเข้มข้น 

จากสถิติในปี 2555
ของกรมโรงงานอุตสาหกรรมมีจำนวนโรงงานแจ้งขออนุญาตขนย้ายกากของเสียอันตรายและไม่อันตรายเพื่อนำไปกำจัด
รวมทั้งสิ้น 27,193 โรงงาน เพิ่มขึ้นจากปี 2554 ร้อยละ 1.6
แยกเป็นโรงงานที่ขออนุญาตนำของเสียอันตรายไปกำจัด 15,729 โรงงาน และ
โรงงานที่ขออนุญาตนำของเสียไม่อันตรายไปกำจัด 11,464 โรงงาน

หน่วย: โรงงาน

  ---------------------------------- ---------------------- ---------------------
  จำนวนโรงงาน                        ปี 2555                 ปี 2554

  แจ้งขออนุญาตนำของเสียอันตรายไปกำจัด     15,729                 15,666

  แจ้งขออนุญาตนำของเสียไม่อันตรายไปกำจัด   11,464                 11,105

  รวม                                27,193                 26,771
  ---------------------------------- ---------------------- ---------------------

ที่มา: กรมโรงงานอุตสาหกรรม

สำหรับปี 2555 มีประมาณการจำนวนของเสียจากอุตสาหกรรมถูกนำไปกำจัดในระบบอย่างถูกต้อง
43.0 ล้านตัน เพิ่มขึ้นจากปี 2554 ร้อยละ 34.8 แยกเป็นของเสียอันตรายจำนวน 2.7 ล้านตัน
และของเสียไม่อันตรายจำนวน 40.3 ล้านตัน

หน่วย: ล้านตัน

  ---------------------------- ---------------------- ---------------------
  ประเภท                       ปี 2555                 ปี 2554

  ของเสียอันตรายจากอุตสาหกรรม     2.7                    3.1

  ของเสียไม่อันตรายจากอุตสาหกรรม   40.3                   28.8

  รวม                          43.0                   31.9
  ---------------------------- ---------------------- ---------------------

ที่มา: กรมโรงงานอุตสาหกรรม

อย่างไรก็ดีแม้สถิติปริมาณกากของเสียโดยรวมของประเทศจะเพิ่มมากขึ้น
แต่อย่างที่กล่าวมาแล้วข้างต้นความแตกต่างของมาตรฐานการกำจัดส่งผลต่อต้นทุนการดำเนินงาน
ทำให้บริษัทฯ
ซึ่งยังคงยึดถือการบำบัดที่ได้มาตรฐานจึงไม่อาจจะแข่งขันด้านราคาเพื่อช่วงชิงส่วนแบ่งของตลาดได้
โดยเฉพาะอย่างยิ่งจากผู้ประกอบการที่มุ่งเฉพาะต้นทุนต่ำไม่คำนึงถึงมาตรฐานและความถูกต้อง

สำหรับแนวโน้มธุรกิจปี 2556 คาดว่าเมื่อเศรษฐกิจภายในประเทศพื้นตัว
การผลิตภาคอุตสาหกรรมและการบริโภคภายในประเทศจะเพิ่มขึ้นกว่าปีที่ผ่านมา
ก็จะเป็นปัจจัยที่ส่งผลต่อปริมาณของเสียรวม หากมีการขยายตัวมากตลาดก็จะมีโอกาสขยายตัวได้อีก
แต่ทั้งนี้ขึ้นอยู่กับนโยบายภาครัฐที่จะผลักดันให้กากของเสียดังกล่าวเข้าสู่ระบบการกำจัดอย่างถูกต้องได้มากน้อยเพียงใดด้วยเช่นกัน

4.1.3 การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

1) การผลิต/กำลังการผลิตรวม

ในปี 2555 ศูนย์ให้บริการกำจัดกากอุตสาหกรรมของบริษัทฯ มีกำลังการผลิตและปริมาณการผลิตดังนี้

+-----------------------+-----------+----------+----------+-----------+
| วิธีการจัดการของเสีย      | ศูนย์แส     |          | ศูน       |           |
|                       | มดำ/ราชบุรี |          | ย์มาบตาพุด |           |
+-----------------------+-----------+----------+----------+-----------+
|                       | ก         | ปริม      | กำ       | ปร        |
|                       | ำลังการผลิต | าณการผลิต | ลังการผลิต | ิมาณการผลิต |
|                       |           |          |          |           |
|                       | (ตัน/ปี)    | (ตัน/ปี)   | (ตัน/ปี)   | (ตัน/ปี)    |
+-----------------------+-----------+----------+----------+-----------+
| 1. การฝังกลบโดยตรง     | 45,000    | 4,269    | -        | -         |
+-----------------------+-----------+----------+----------+-----------+
| 2.                    |           | 12,028   | -        | -         |
| ก                     |           |          |          |           |
| ารปรับเสถียรและการฝังกลบ |           |          |          |           |
+-----------------------+-----------+----------+----------+-----------+
| 3.                    | -         | -        | 47,520   | 7,720     |
| การผสม                |           |          |          |           |
| กากเชื้อเพลิงและการเผาใน |           |          |          |           |
|                       |           |          |          |           |
| เตาอุณหภูมิสูง            |           |          |          |           |
+-----------------------+-----------+----------+----------+-----------+
| 4. การบำบัดน้ำเสียชุบโลหะ | 63,000    | 25,403   | -        | -         |
+-----------------------+-----------+----------+----------+-----------+
| 5. การบำบัดน้ำเสียฟอกย้อม | 60,000    | 3,426    | -        | -         |
+-----------------------+-----------+----------+----------+-----------+

หมายเหตุ กำลังการผลิตคิดวันทำงานเท่ากับ 300 วันต่อปีทำงานวันละ 8 ชั่วโมง

2) วัตถุดิบ

วัตถุดิบที่ใช้ในการบำบัดกากของเสียจะมีความหลากหลายขึ้นอยู่กับประเภทของกากของเสียที่ต้องทำการบำบัด
โดยการบำบัดแต่ละครั้งจะต้องมีการตรวจสอบและกำหนดสูตรในการบำบัดจากฝ่ายปฏิบัติการห้องทดลองก่อน
วัตถุดิบที่ใช้ในการบำบัดกากของเสียแต่ละประเภทสรุปได้ดังนี้

(ก) การบำบัดน้ำเสียชุบโลหะ วัตถุดิบหลักที่ใช้ในการบำบัดกากของเสียกลุ่มนี้ คือ ปูน

ขาว โดยมีการเติมสารเคมีอื่นๆ เพิ่มเติมตามชนิดของสารปนเปื้อนที่มีอยู่ในน้ำเสีย

สารเคมีเหล่านี้ได้แก่ กรดซัลฟูริก (H₂SO₄) โซเดียมไฮโปคลอไรด์ (NaOCl) เฟอร์

รัสซัลเฟต (Fe₂SO₄) และในบางกรณีจะมีการใช้โซเดียมซัลไฟด์ (Na₂S)

(ข) การบำบัดน้ำเสียฟอกย้อม วัตถุดิบหลักที่ใช้ในการบำบัด คือ สารส้มร่วมกับปูนขาว

โดยบางกรณีจะมีการใช้เฟอร์ริคคลอไรด์ (FeCl₃) และสารโพลีเมอร์ (Polymer) ช่วย

เร่งการตกตะกอนร่วมในการบำบัด

(ค) การปรับเสถียรและทำให้เป็นก้อนแข็ง จะใช้ปอร์ตแลนด์ซีเมนต์เป็นวัตถุดิบหลักโดย

มีการเติมสารเคมีอื่นๆ ตามลักษณะของของเสียโดยสารเคมีรองที่ใช้ได้แก่ ปูนขาว

โซเดียมซัลไฟด์ (Na₂S) โซเดียมไฮโปคลอไรด์ (NaOCL) เฟอร์รัสซัลเฟต (Fe₂SO₄)

ไฮโดรเจนเปอร์ออกไซด์ (H₂O₂)

(2) ผลกระทบต่อสิ่งแวดล้อม

ภายใต้พระราชบัญญัติส่งเสริมและรักษาคุณภาพสิ่งแวดล้อมแห่งชาติ พ.ศ. 2535
ซึ่งกำหนดให้ผู้ประกอบการกำจัดกากอุตสาหกรรมต้องจัดทำรายงานการวิเคราะห์ผลกระทบสิ่งแวดล้อมเสนอต่อสำนักงานนโยบายและแผนสิ่งแวดล้อมนั้น
บริษัทฯ ได้ว่าจ้างให้บริษัทที่เป็นหน่วยงานกลาง (Third Party)
เป็นผู้ดำเนินการติดตามตรวจสอบคุณภาพสิ่งแวดล้อมเป็นประจำทุกปี
จากรายงานผลการตรวจวัดคุณภาพสิ่งแวดล้อมประจำปี 2554
ตามรายงานผลการปฏิบัติตามมาตรการลดผลกระทบสิ่งแวดล้อมและมาตรการการติดตามตรวจสอบผลการตรวจวัดคุณภาพอากาศและเสียง
ผลการตรวจวัดคุณภาพน้ำชะล้างและคุณภาพน้ำผิวดิน
ปรากฏว่าผลการตรวจติดตามคุณภาพสิ่งแวดล้อมอยู่ในเกณฑ์มาตรฐาน

นอกจากนี้บริษัทฯ ยังได้ให้ความสำคัญต่อการดำเนินการในทุกขั้นตอน และเพื่อให้การปฏิบัติ

งานของบริษัทฯ ไม่ก่อให้เกิดผลกระทบต่อสุขภาพของประชาชนและสิ่งแวดล้อม
เป็นไปภายใต้ระบบมาตรฐานการจัดการด้านสิ่งแวดล้อม
มาตรฐานการจัดการด้านความปลอดภัยอาชีวอนามัยและสิ่งแวดล้อม
และมาตรฐานด้านระบบการบริหารคุณภาพ

4.2 ธุรกิจอสังหาริมทรัพย์

ธุรกิจอสังหาริมทรัพย์เป็นธุรกิจที่เสริมสร้างฐานรายได้ของบริษัทฯ เพิ่มเสถียรภาพให้แก่องค์กร
และการดำเนินงานเป็นเพียงระยะเวลาเริ่มต้น
ประกอบด้วยโครงการที่พักอาศัยประเภทอาคารพาณิชย์ ทาวน์เฮ้าส์ และอาคารชุดพักอาศัย
โดยเน้นการพัฒนาโครงการในเขตกรุงเทพมหานครและปริมณฑลเป็นหลัก

4.2.1 ลักษณะโครงการ

(1) อาคารพาณิชย์ มุ่งเน้นกลุ่มลูกค้าเป้าหมายที่มีรายได้ระดับปานกลาง
ผู้ที่ต้องการที่อยู่อาศัยบนทำเลค้าขายในเขตชานเมือง สำหรับโครงการที่บริษัทฯ ดำเนินการแล้ว
ได้แก่ โครงการเอเซียคอมเมอร์เชียล 1 ตั้งอยู่ในเขตบางบัวทอง จังหวัดนนทบุรี บนเนื้อที่ 799
ตารางวา จำนวน 39 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 72 ของยูนิตทั้งหมด
โครงการบางบัวทองโฮมออฟฟิศ ตั้งอยู่ในเขตบางบัวทอง จังหวัดนนทบุรี บนเนื้อที่ 688 ตารางวา
จำนวน 25 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 72 ของยูนิตทั้งหมด

(2) ทาวน์เฮ้าส์ มุ่งเน้นกลุ่มลูกค้าเป้าหมายที่มีรายได้ระดับปานกลาง
เป็นผู้ที่ต้องการที่อยู่อาศัยบนพื้นที่ใช้สอยพอเพียง และตั้งอยู่ในเขตชานเมือง
สำหรับโครงการที่บริษัทฯ ดำเนินการแล้ว ได้แก่ โครงการบ้านนวรัตน์ (รัตนาธิเบศร์-บางบัวทอง)
จังหวัดนนทบุรี บนเนื้อที่ 7 ไร่ 3 งาน 97 ตารางวา ตัวโครงการแบ่งออกเป็นทาวน์เฮ้าส์จำนวน
100 ยูนิต ปัจจุบันก่อสร้างแล้วเสร็จ ลูกค้าได้ทำการจองซื้อและโอนให้แก่ลูกค้าแล้วกว่าร้อยละ 84
ต่อมาในปี 2553 ได้มีการขยายเฟสเพิ่มเติมในส่วนของอาคารพาณิชย์อีกจำนวน 10 ยูนิต
ซึ่งปัจจุบันก่อสร้างแล้วเสร็จทั้งโครงการโอนแก่ลูกค้าทั้งหมดแล้ว

(3) อาคารชุดพักอาศัย (คอนโดมิเนียม) มุ่งเน้นกลุ่มลูกค้าเป้าหมายที่มีรายได้ระดับกลางถึงสูง
ที่ต้องการที่พักอาศัยแบบทันสมัย เนื้อที่จำกัดแต่สามารถตอบสนองการใช้สอยได้อย่างคุ้มค่า
เดินทางไปมาได้อย่างสะดวก สำหรับโครงการอาคารชุดที่ดำเนินการแล้ว ได้แก่
โครงการเดอะเพลนเนอรี่ (The Plenary) ตั้งอยู่ในเขตคลองสาน กรุงเทพมหานคร บนเนื้อที่
627 ตารางวา จำนวน 170 ยูนิต ปัจจุบันก่อสร้างแล้วเสร็จทั้งโครงการ
ลูกค้าได้ทำการจองซื้อและโอนแก่ลูกค้าแล้วกว่าร้อยละ 16 ของยูนิตทั้งหมด
และโครงการที่เป็นกรรมสิทธิ์ของบริษัทฯ บางส่วน ได้แก่ โครงการเมืองทองบางนา
ตั้งอยู่ในเขตบางพลี จังหวัดสมุทรปราการ จำนวน 205 ยูนิต
ลูกค้าได้ทำการจองซื้อและเช่าอยู่แล้วกว่าร้อยละ 15 ของยูนิตทั้งหมด

4.2.2 การตลาดและภาวะการณ์แข่งขันของธุรกิจอสังหาริมทรัพย์

(1) นโยบายทางการตลาด

1) เลือกทำเลที่ตั้งโครงการตามตลาดกลุ่มเป้าหมาย โดยให้ความสำคัญด้านความ

สะดวกสบายของการคมนาคม

2) เน้นการดำเนินงานที่ได้มาตรฐาน วัสดุมีคุณภาพ และมีการตรวจสอบความเรียบร้อยในทุก

ขั้นตอนก่อนการส่งมอบให้กับลูกค้า

3) ใช้รายการส่งเสริมการขาย และสื่อประชาสัมพันธ์ เพื่อกระตุ้นยอดขาย

(2) ภาวะการณ์แข่งขัน

สถานการณ์ที่อยู่อาศัยปี 2555
หากไม่นับรวมถึงความวิตกกังวลเรื่องน้ำท่วมซึ่งส่งผลกระทบต่อตลาดที่อยู่อาศัยอย่างมากแล้ว
ในด้านปัจจัยอื่นๆ นั้นถือว่าปี 2555 เป็นปีที่ภาคธุรกิจอสังหาริมทรัพย์เติบโตกว่าปีที่ผ่านมา
เนื่องจากสถานการณ์การเมืองที่สงบ เศรษฐกิจภายในประเทศพื้นตัว อัตราดอกเบี้ยอยู่ในระดับต่ำ
การปรับลดภาษีรายได้นิติบุคคล นโยบายการเพิ่มรายได้ของประชาชนทั้งแรงงานและราชการ
นอกจากนี้ยังมีนโยบายที่ช่วยสนับสนุนการฟื้นตัวของตลาดที่อยู่อาศัยโดยตรง เช่น
นโยบายบ้านหลังแรกการคืนภาษีร้อยละ 10 ของราคาบ้านที่มีมูลค่าไม่เกิน 5 ล้านบาท
โครงการบ้านหลังแรกของธนาคารอาคารสงเคราะห์ ดอกเบี้ย 0% 3 ปี
สำหรับการซื้อบ้านใหม่ไม่เกิน 1 ล้านบาท
และความคืบหน้าของโครงการรถไฟฟ้าทั้งเส้นทางใหม่และส่วนต่อขยาย เป็นต้น
แต่ปัญหาหลักของภาคอสังหา

ริมทรัพย์จะเป็นค่าวัสดุที่เพิ่มขึ้น ทำให้ต้นทุนเพิ่มการปรับราคาสูงขึ้น ส่งผลให้กำลังซื้อลดน้อยลง

ทั้งนี้หากพิจารณาจากตัวเลขของการโอนกรรมสิทธิ์ที่อยู่อาศัยในเขตกรุงเทพฯและปริมณฑลตามสถิติข้อมูลของศูนย์ข้อมูลอสังหาริมทรัพย์ในช่วงเดือนมกราคมถึงมิถุนายน
2555 จะพบว่ามีแนวโน้มลดลงเล็กน้อยเมื่อเปรียบเทียบในช่วงเดียวกันของปี 2554
โดยการโอนกรรมสิทธิ์ในช่วงครึ่งปี 2555 มีจำนวนทั้งหมด 40,057 หน่วย ลดลงจากปี 2554
ร้อยละ 3.8 การโอนกรรมสิทธิ์ที่อยู่อาศัยจำแนกตามประเภทในช่วงครึ่งปี 2555
จะมีการเปลี่ยนแปลงที่สำคัญดังนี้ ประเภทอาคารชุดมียอดการโอน 17,138 หน่วย เพิ่มขึ้นร้อยละ
6.8 เมื่อเปรียบเทียบในช่วงเดียวกันของปี 2554 บ้านเดี่ยวมียอดการโอน 6,916 หน่วย
ลดลงร้อยละ 9.3 เมื่อเปรียบเทียบในช่วงเดียวกันของปี 2554 บ้านแฝดมียอดการโอน 1,039
หน่วย ลดลงร้อยละ 14.2 เมื่อเปรียบเทียบในช่วงเดียวกันของปี 2554 ทาวน์เฮ้าส์มียอดการโอน
11,573 หน่วย ลดลงร้อยละ 13.3 เมื่อเปรียบเทียบในช่วงเดียวกันของปี 2554
และอาคารพาณิชย์มียอดการโอน 3,391 หน่วย ลดลงร้อยละ 1.7
เมื่อเปรียบเทียบในช่วงเดียวกันของปี 2554
ดังรายละเอียดตารางข้อมูลเปรียบเทียบการโอนกรรมสิทธิ์ที่อยู่อาศัยจำแนกตามประเภทระหว่างเดือนมกราคม-มิถุนายน
2554-2555 ดังนี้

+----------------------+----------------------+-----------------------+
| จำแนกประเภท          | ปี 2555               | ปี 2554                |
|                      |                      |                       |
|                      | (มกราคม-มิถุนายน)      | (มกราคม-มิถุนายน)       |
+----------------------+----------------------+-----------------------+
| อาคารชุด              | 17,138               | 15,980                |
+----------------------+----------------------+-----------------------+
| บ้านเดี่ยว              | 6,916                | 7,624                 |
+----------------------+----------------------+-----------------------+
| บ้านแฝด               | 1,039                | 1,211                 |
+----------------------+----------------------+-----------------------+
| ทาวน์เฮ้าส์             | 11,573               | 13,355                |
+----------------------+----------------------+-----------------------+
| อาคารพาณิชย์           | 3,391                | 3,448                 |
+----------------------+----------------------+-----------------------+
| รวมทั้งหมด             | 40,057               | 41,618                |
+----------------------+----------------------+-----------------------+

ที่มา: ศูนย์ข้อมูลอสังหาริมทรัพย์

สรุปสถานการณ์ที่อยู่อาศัยในปี 2555 ภาพรวมแม้จะดูชลอตัวจากความไม่เชื่อมั่นต่อสถานการณ์น้ำท่วม
แต่การเปลี่ยนแปลงของพฤติกรรมผู้บริโภค และการปรับตัวของผู้ประกอบการ
อีกทั้งปัจจัยสนับสนุนต่างๆ ส่งผลให้ตลาดที่อยู่อาศัยประเภทอาคารชุดฟื้นตัวขึ้นจากปีที่ผ่านมา

ส่วนแนวโน้มตลาดที่อยู่อาศัยปี 2556
คาดว่าจะสามารถเติบโตได้จากความเชื่อมั่นของผู้บริโภคที่น่าจะกลับมาเป็นปกติแล้ว
ยังมีปัจจัยสนับสนุน คืออัตราดอกเบี้ยที่มียังคงอยู่ในระดับต่ำ
แต่อย่างไรก็ดีแนวโน้มการเปลี่ยนแปลงราคาที่อยู่อาศัยซึ่งจะปรับเพิ่มขึ้นตามราคาต้นทุน
ไม่ว่าจะเป็นราคาที่ดินที่ปรับตัวสูงขึ้นอย่างรวดเร็ว

ราคาประเมินที่ดินที่มีผลประกาศใช้ในวันที่ 1 กรกฎาคม 2556
ซึ่งจะเพิ่มขึ้นส่งผลกระทบต่อค่าธรรมเนียมการทำธุรกรรม
หรือแม้กระทั่งต้นทุนค่าก่อสร้างที่เพิ่มขึ้นจากการปรับขึ้นค่าแรงขั้นต่ำ
ล้วนจะเป็นปัจจัยที่จะส่งผลให้ราคาที่อยู่อาศัยปรับตัวสูงขึ้น
หากกำลังซื้อของผู้บริโภคยังไม่ได้ปรับต้วสูงขึ้นในอัตราที่ใกล้เคียงกับการเปลี่ยนแปลงของราคาที่อยู่อาศัยแล้ว
แนวโน้มของที่อยู่อาศัยขนาดเล็กอาจเป็นทางเลือกหรือเป็นสินค้าหลักของตลาดในอนาคต
ดังนั้นบริษัทฯ จึงจำเป็นอย่างยิ่งที่จะต้องติดตามสถานการณ์อย่างใกล้ชิด เพื่อปรับทิศทางการลงทุน
และการพัฒนาที่อยู่อาศัยให้สอดคล้องกับปัจจัยต่างๆ เหล่านี้ด้วย

4.2.3 การจัดหาผลิตภัณฑ์หรือบริการ

(1) ลักษณะการจัดให้ได้มาซึ่งผลิตภัณฑ์

1) การผลิต/นโยบายการผลิต

บริษัทฯ มีนโยบายพัฒนาโครงการอสังหาริมทรัพย์เพื่อรองรับความต้องการของผู้บริโภค

มีราคาขายที่เหมาะสมและเป็นธรรม
มีการควบคุมคุณภาพของผู้รับเหมาให้มีการก่อสร้างที่มีคุณภาพได้มาตรฐานตามที่กำหนด
มีฝ่ายจัดการคอยควบคุมดูแล ประสานงาน และรับผิดชอบตรวจตรางานของผู้รับเหมาอย่างสม่ำเสมอ

2) วัตถุดิบ

ในการจัดหาที่ดิน หรือจัดซื้อโครงการมาพัฒนาต่อนั้น บริษัทฯ จะคัดเลือกจากสภาพแวดล้อม
ให้มีการเดินทางไปมาได้อย่างสะดวก อยู่ใกล้กับสถานที่สำคัญ เช่น โรงพยาบาล สถานที่ราชการ
ธนาคาร และตลาดการค้า เป็นต้น โดยมีบางโครงการ ได้แก่โครงการเดอะเพลนารี่
ซึ่งตั้งอยู่ในเขตคลองสาน มีทำเลใกล้กับรถไฟฟ้าส่วนขยาย
ซึ่งจะมีความสะดวกเป็นอย่างยิ่งสำหรับผู้ที่ทำงานอยู่ในเขตเมือง

(2) ผลกระทบต่อสิ่งแวดล้อม

ในการก่อสร้างที่อยู่อาศัยและการก่อสร้างสาธารณูปโภคต่างๆ
ของโครงการอาจมีผลกระทบต่อสภาพสิ่งแวดล้อม ที่สำคัญ ได้แก่
ระบบระบายน้ำของโครงการที่ระบายน้ำเสียจากครัวเรือน เข้าสู่แหล่งน้ำสาธารณะ ฝุ่นละออง
หรือแม้แต่เสียงดังที่ก่อให้เกิดความรำคาญสาเหตุจากการก่อสร้าง
ซึ่งหากดูแลไม่ดีพอก็อาจมีผลกระทบต่อสิ่งแวดล้อมและชุมชนได้ บริษัทฯ
จึงให้ความสำคัญกับปัญหาต่างๆ
ที่อาจจะเกิดขึ้นเหล่านี้โดยเข้าทำการตรวจสอบพื้นที่โครงการในระยะก่อสร้างอย่างสม่ำเสมอ
มีการจัดทำระบบรองรับน้ำเสียที่ถูกต้องมีสภาพพร้อมใช้งาน ดังนั้นบริษัทฯ
จึงไม่มีปัญหาเกี่ยวกับสิ่งแวดล้อมจากการก่อสร้างแต่อย่างใด